Merkezê Îrtîbatî û Çapemenîye yê HPGyî bi eşkerayîyêke şehîdê Zapî yad kerdî.
Eşkerayîye wina ya:
"14ê tebaxa 2020î de dewleta tirke ya îşxalkere herêma Zapî bi hawayêkê giranî daye bombayan ver. Nê bombardumanî de embazê ma Amargî, Dilvîne, Têkoşîne tewrê karwanê şehîdan bîyî. Nasnameyê embazanê ma yê şehîdan wina yê:
Nameyê Qodî: Amargî Amara
Name û Peyname: Gule Ozel
Cayê Bîyayîşî: Mêrdîn
Maye-Pî: Habîbe-Adnan
Tarîx û Cayê Şehadetî: 14ê Tebaxa 2020î/ Zap
Nameyê Qodî: Dilvîne Rûbar
Name û Peyname: Zehra Alptekîn
Cayê Bîyayîşî: Sêrt
Maye-Pî: Talya-Abdulrezzak
Tarîx û Cayê Şehadetî: 14ê Tebaxa 2020î/ Zap
Nameyê Qodî: Têkoşîne Botan
Name û Peyname: Zehra Denîz
Cayê Bîyayîşî: Şirnex
Maye-Pî: Nahîde-Abdûrrahman
Tarîx û Cayê Şehadetî: 14ê Tebaxa 2020î/ Zap
Embaza ma Amargî Nisêbîn de dadîya xo ra bîye û netîceya cigêrayîşêkê xorinî de tewra gerîlayan bîye. Embaze Amargî xeylêk waranê Têkoşînê Azadîye de xebitîyaye û têkoşînê şorişî berz kerd. Embaze Amargî nê têkoşînî de metodê îeolojîya Azadîya Cinîyan a Rayber Apoyî xo rê kerdî binge.
Embaza ma Dilvîne Sêrt de dadîya xo ra bîya û wextê hêrişanê DAÎŞî de seba têkoşînî verê xo da koyan. Embaze Dilvîne pêro têkoşînê xo de alaya azadîye ya şehîdan bi mesuldarîya zerrînizme û fedakarî kirişte.
Embaza ma Têkoşîne Cizîre de dadîya xo ra bîye û seba ke qesasê qirkerdişanê dewleta tirke bigêra tewra gerîlayan bîye.  Embaze Têkoşîne girîngîye daye perwerdeyê leşkerî û îdeolojîkî. Embaze Têkoşîne bi pratîkê xo mojna ke ganî cinî û ciwanê Kurdîstanî senî dewleta tirke ra hesab bipersê.
Sere de keyeyanê ercîyayeyan ê embazanê ma rê ma pêro şarê Kurdîstanî yê welatperwerî rê serweşîye wazenê û soz danê ke ma do vîrameyîşê şehîdanê xo yê çêran bi serfîrazî tacîdar bikerê.''
